Nr. C 83/2 De Europæiske Fællesskabers Tidende 30. 3. 87 
Udtalelse om forslag til Rådets direktiv om sundhedsbestemmelser for fersk kød og om de 
afgifter, der skal opkræves i forbindelse med sådant kød efter direktiv 85/73/EØF (x) 
(87/C 83/02) 
Rådet for De europæiske Fællesskaber besluttede den 24. november 1986 under henvisning til 
EØF-traktatens artikel 43 og 198 at anmode om Det økonomiske og sociale Udvalgs udtalelse om 
ovennævnte forslag. 
Det forberedende arbejde henvistes til ØSU's landbrugssektion. Sektionen vedtog sin udtalelse den 
8. januar 1987 på grundlag af Hans-Jiirgen Wick's mundtlige beretning. 
Det økonomiske og sociale Udvalg vedtog på sin 243. plenarforsamling, den 28. januar 1987, 
enstemmigt følgende udtalelse: 
1. Generelle bemærkninger 
1.1. Det økonomiske og sociale Udvalg konstaterer med 
tilfredshed, at de sundheds- og hygiejnebestemmelser, som 
er gældende for handel med fersk kød inden for Fællesska­
bet, nu også skal gælde for fersk kød, produceret til 
hjemmemarkedet i de enkelte medlemslande. Hermed 
sikres de frie varebevægelser inden for Fællesskabet, 
ligesom konkurrenceforvridninger undgås, samtidig med 
at der opnås en ensartet sundhedsbeskyttelse for alle 
forbrugere i Fællesskabet. 
1.2. ØSU gør opmærksom på, at man bør udnytte 
situationen i forbindelse med disse EF-foranstaltninger til i 
videst mulige omfang at forbedre forbrugerbeskyttelsen. 
ØSU finder det ønskeligt, at der i samme anledning 
gennemføres vidtgående fælles forbrugerbeskyttelsesbe­
stemmelser i såvel handelen inden for Fællesskabet som i 
handelen i de enkelte medlemslande. Det høje niveau, som 
er fastsat for handelen mellem EF-landene, må ikke 
fraviges. 
2. Særlige bemærkninger 
2.1. Artikel 2, stk. 1 
ØSU er af den faste overbevisning, at medlemslandene skal 
drage omsorg for, at alt kød, der produceres på deres 
område, ikke kun undersøges i overensstemmelse med 
(!) EFT nr. C 302 af 27. 4. 1986, s. 4. kapitel V og VII, men også i overensstemmelse med kapitel 
VI, (kødkontrol) i bilag I til direktiv 64/433/EØF. 
ØSU understreger især kravet om, at der skal tages hensyn 
til hygiejnebestemmelserne i henhold til artikel 5 i direktiv 
64/433/EØF. 
ØSU peger i denne forbindelse på nødvendigheden af, at 
hele slagte- og opskæringsprocessen skal være underkastet 
kontrol. 
2.2. Artikel 2, stk. 2 
ØSU finder det påkrævet at tilsikre, at der kun indrømmes 
undtagelser for slagtning til eget forbrug, og at der ikke i 
medlemslandene tillades andre særlige tilfælde. 
2.3. ØSU beklager, at det ikke er blevet hørt om det i 
artikel 3 anførte direktiv om fastsættelsen af afgiftsbe­
løbene. 
2.4. Artikel 4, pkt. 1 
ØSU foreslår, at det defineres entydigt, om der med de 
personer, på hvis vegne slagtningen udføres, tænkes på 
fysiske og/eller juridiske personer, og om det i den 
forbindelse skal dreje sig om indehaveren eller den egentlige 
ejer. 
2.5. Artikel 5 
ØSU beklager, at direktivforslaget blev forelagt så sent 
(7. november 1986), hvilket gjorde dets vedtagelse og 
medlemslandenes udstedelse af forskrifter inden den 
fastsatte frist (31. december 1986) umulig. 
Bruxelles, den 28. januar 1987. 
Alfons MARGOT 
Formand for 
Det økonomiske og sociale Udvalg